Hu Jia (uproščōne pismo chińske: 胡佳; pinyin: Hú Jiā; rodz. 25 lipca 1973 we Bejdžingu) to je dziouoč spouečny a dysydent s Chińskij Republiki Ludowyj. Dziouo na řeč chińskigo ruchu dymokratyčnygo, chrōniynio střodowiska a prow ôsōb zaražōnych wirusym HIV. Ôd 17 lipca 2007 de facto přebywou we herešcie dōmowym, pilnowany bez ôblyčōnych po cywilnymu agentōw policyje, kere niy dowali mu wylyźć s miyškanio a śledzili jygo žōna. We grudniu 2007 zostou areštowany, a we kwietniu 2008 skazany na 3 lota cuchthauzu skiž "podžyganio ku ôbalyniu wuadzy państwowyj". Hu Jia je autorym a ôroz bohatyrym filma "Prisoners in Freedom City" ("Wiynźniowie we Mieście Wolności"), kery dokumyntowou ôkres kej přebywou we herešcie dōmowym. 23 października 2008 Parlamynt Ojropejski uhonorowou go Nadgrodōm Sacharowa.